Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: szakok, illetve a felsőoktatásról szóló 1993. évi LXXX. törvény szerinti főiskolai vagy
Paragraph Index: 479

a) A mesterképzési szakon végzettek ismerik: – az irodalom- és kultúratudomány elmélyült és hatékony műveléséhez, a napjaink igényei által meghatározott elméleti és gyakorlati elemző készségekhez szükséges szakmai tudásanyagot és kutatási módszereket a szövegértelmezés, az alapkutatás, az irodalomtörténet és az irodalomelmélet terén, – az irodalom- és kultúraközvetítés különböző ágazataihoz szükséges szaktudás nélkülözhetetlen elemeit (médiumok szerkesztői tevékenysége, újságírás, kulturális igazgatás, reklám, társadalomtudományi és kultúrapolitikai elemzés), valamint a kulturális szolgáltatásokban végzendő munka fontos összetevőit: rendezvényszervezés, intézmények és programok tervezése és irányítása, – az interdiszciplináris együttműködésre épülő kulturális feladatok lényegi követelményeit és elvégzésük módozatait: kapcsolattartás külföldi intézményekkel, projektek szervezése, – a könyvszakma, az igényes és kreatív kiadói munka elvárásait: az irodalmi, kulturális és társadalomtudományi kiadók és folyóiratok szerkesztésének alapjait.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes